CELEX: 32017R2205
Language: el
Date: 2017-11-29 00:00:00
Title: Εκτελεστικός κανονισμός (ΕΕ) 2017/2205 της Επιτροπής, της 29ης Νοεμβρίου 2017, σχετικά με λεπτομερείς κανόνες για τις διαδικασίες κοινοποίησης των επαγγελματικών οχημάτων με μείζονες ή επικίνδυνες αστοχίες που διαπιστώνονται κατά τον οδικό τεχνικό έλεγχο (Κείμενο που παρουσιάζει ενδιαφέρον για τον ΕΟΧ )

30.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 314/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2205 ΤΗΣ ΕΠΙΤΡΟΠΉΣ
   της 29ης Νοεμβρίου 2017
   σχετικά με λεπτομερείς κανόνες για τις διαδικασίες κοινοποίησης των επαγγελματικών οχημάτων με μείζονες ή επικίνδυνες αστοχίες που διαπιστώνονται κατά τον οδικό τεχνικό έλεγχο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2014/47/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, σχετικά με την τεχνική οδική επιθεώρηση της καλής τεχνικής κατάστασης των οχημάτων επαγγελματικής χρήσεως που κυκλοφορούν στην Ένωση και την κατάργηση της οδηγίας 2000/30/ΕΚ (1), και ιδίως το άρθρο 18 παράγραφος 1,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 18 παράγραφος 1 της οδηγίας 2014/47/ΕΕ, όταν σε όχημα μη ταξινομημένο στο κράτος μέλος του ελέγχου διαπιστώνονται μεταξύ άλλων μείζονες ή επικίνδυνες αστοχίες, ο σύνδεσμος κοινοποιεί στον σύνδεσμο του κράτους μέλους ταξινόμησης του οχήματος τα αποτελέσματα του ελέγχου. Η κοινοποίηση περιέχει τα στοιχεία της έκθεσης οδικού τεχνικού ελέγχου που καθορίζονται στο παράρτημα IV, η οποία πρέπει να συντάσσεται από τον ελεγκτή μετά την ολοκλήρωση διεξοδικότερου ελέγχου σύμφωνα με το άρθρο 16 παράγραφος 2 της οδηγίας 2014/47/ΕΕ.
            
         
               (2)
            
            
               Προκειμένου να διευκολυνθεί η επικοινωνία μεταξύ των εθνικών συνδέσμων, η Επιτροπή οφείλει να αποφασίσει λεπτομερείς κανόνες για την εφαρμογή της διαδικασίας κοινοποίησης.
            
         
               (3)
            
            
               Σύμφωνα με το άρθρο 18 παράγραφος 1 της οδηγίας 2014/47/ΕΕ, η κοινοποίηση γίνεται κατά προτίμηση μέσω του εθνικού ηλεκτρονικού μητρώου που αναφέρεται στο άρθρο 16 του κανονισμού (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου (2).
            
         
               (4)
            
            
               Το άρθρο 16 παράγραφος 2 του κανονισμού (ΕΚ) αριθ. 1071/2009 ορίζει το ελάχιστο υποχρεωτικό περιεχόμενο των εθνικών ηλεκτρονικών μητρώων. Ωστόσο τα στοιχεία της έκθεσης οδικού τεχνικού ελέγχου, όπως ορίζονται στο παράρτημα IV της οδηγίας 2014/47/ΕΕ, δεν αποτελούν μέρος του εν λόγω ελάχιστου υποχρεωτικού περιεχομένου.
            
         
               (5)
            
            
               Το άρθρο 16 παράγραφος 5 του κανονισμού (ΕΚ) αριθ. 1071/2009 προσδιορίζει ότι τα εθνικά ηλεκτρονικά μητρώα θα πρέπει να είναι διασυνδεδεμένα.
            
         
               (6)
            
            
               Λόγω του περιορισμένου πεδίου εφαρμογής του άρθρου 16 παράγραφος 2 του κανονισμού (ΕΚ) αριθ. 1071/2009 και της συνακόλουθης περιορισμένης εμβέλειας του συστήματος του ευρωπαϊκού μητρώου επιχειρήσεων οδικών μεταφορών (ERRU), η κοινοποίηση που προβλέπεται στο άρθρο 18 παράγραφος 1 της οδηγίας 2014/47/ΕΕ δεν είναι δυνατόν να διαβιβάζεται μέσω των εθνικών ηλεκτρονικών μητρώων με τη χρήση του συστήματος αυτού.
            
         
               (7)
            
            
               Ωστόσο, για να αναπτυχθεί το σύστημα ανταλλαγής μηνυμάτων για την κοινοποίηση που προβλέπεται από το άρθρο 18 παράγραφος 1 της οδηγίας 2014/47/ΕΕ, πρέπει να χρησιμοποιηθεί η αρχιτεκτονική του συστήματος ERRU προκειμένου να αποφευχθούν περιττός διοικητικός φόρτος και κόστος.
            
         
               (8)
            
            
               Οι κοινοί κανόνες για τη διασύνδεση μέσω του ERRU καθορίζονται στον κανονισμό (ΕΕ) αριθ. 1213/2010 της Επιτροπής (3).
            
         
               (9)
            
            
               Ο εκτελεστικός κανονισμός (ΕΕ) 2016/480 της Επιτροπής (4) θα εισαγάγει ουσιαστικές τροποποιήσεις στις γενικές λειτουργικές δυνατότητες του συστήματος ERRU και θα αντικαταστήσει από τις 30 Ιανουαρίου 2019 τον κανονισμό (ΕΕ) αριθ. 1213/2010. Το σύστημα ανταλλαγής μηνυμάτων που χρησιμοποιείται για την κοινοποίηση οδικών τεχνικών ελέγχων (ΟΕ) θα βασίζεται στις γενικές λειτουργικές δυνατότητες του συστήματος ERRU.
            
         
               (10)
            
            
               Για να περιορισθούν ο φόρτος και οι διαδικασίες για τις διοικητικές υπηρεσίες και να διασφαλισθεί συνοχή, είναι επομένως αναγκαίο το σύστημα ανταλλαγής μηνυμάτων που χρησιμοποιείται για τις κοινοποιήσεις μετά από ΟΕ να τεθεί και αυτό σε εφαρμογή από τις 30 Ιανουαρίου 2019.
            
         
               (11)
            
            
               Οι διατάξεις για την προστασία των δεδομένων προσωπικού χαρακτήρα, όπως καθορίζονται ιδίως στην οδηγία 95/46/ΕΚ του Ευρωπαϊκού Κοινοβουλίου και του Συμβουλίου (5), εφαρμόζονται για την επεξεργασία οποιωνδήποτε δεδομένων προσωπικού χαρακτήρα σύμφωνα με την οδηγία 2014/47/ΕΕ. Συγκεκριμένα, τα κράτη μέλη πρέπει να εφαρμόζουν κατάλληλα μέτρα ασφάλειας για την πρόληψη της κατάχρησης δεδομένων προσωπικού χαρακτήρα.
            
         
               (12)
            
            
               Κατά περίπτωση, οι διατάξεις για την προστασία των δεδομένων προσωπικού χαρακτήρα, όπως καθορίζονται ιδίως στον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (6), εφαρμόζονται για την επεξεργασία οποιωνδήποτε δεδομένων προσωπικού χαρακτήρα σύμφωνα με την οδηγία 2014/47/ΕΕ.
            
         
               (13)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 19 παράγραφος 1 της οδηγίας 2014/45/ΕΕ του Ευρωπαϊκού Κοινοβουλίου και του Συμβουλίου (7),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός καθορίζει τους κανόνες που εφαρμόζονται για την κοινοποίηση μέσω του συστήματος που αναφέρεται στο άρθρο 3 των αποτελεσμάτων οδικών τεχνικών ελέγχων (ΟΕ) των οχημάτων επαγγελματικής χρήσης με μείζονες ή επικίνδυνες αστοχίες.
   Άρθρο 2
   Ορισμοί
   Επιπλέον των ορισμών που παρατίθενται στον εκτελεστικό κανονισμό (ΕΕ) 2016/480, για τους σκοπούς του παρόντος κανονισμού νοείται ως:
   1)   «μήνυμα ΟΕ»: το μήνυμα κοινοποίησης μετά από διεξοδικότερο οδικό τεχνικό έλεγχο κατά το άρθρο 10 παράγραφος 3 της οδηγίας 2014/47/ΕΕ που αποστέλλεται μέσω του συστήματος ΟΕ ή άλλου ασφαλούς δικτύου σε δομημένο μορφότυπο, όπως ορίζεται στο παράρτημα του παρόντος κανονισμού.
   2)   «διεξοδικότερη έκθεση ΟΕ»: το έγγραφο που εκδίδεται μετά από διεξοδικότερο οδικό τεχνικό έλεγχο κατά το άρθρο 16 παράγραφος 2 της οδηγίας 2014/47/ΕΕ.
   3)   «κράτος μέλος ταξινόμησης»: το κράτος μέλος στο οποίο έχει ταξινομηθεί το όχημα ή έχει τεθεί σε λειτουργία, εφόσον το όχημα δεν υπόκειται σε ταξινόμηση δυνάμει της εθνικής νομοθεσίας.
   Άρθρο 3
   Σύστημα ΟΕ
   1.   Η Επιτροπή δημιουργεί σύστημα ανταλλαγής μηνυμάτων (σύστημα ΟΕ) με χρήση της αρχιτεκτονικής του συστήματος ανταλλαγής μηνυμάτων του ευρωπαϊκού μητρώου επιχειρήσεων οδικών μεταφορών σύμφωνα με τον εκτελεστικό κανονισμό (ΕΕ) 2016/480. Το σύστημα ΟΕ διευκολύνει την υποχρέωση κοινοποίησης που προβλέπεται στο άρθρο 18 παράγραφος 1 της οδηγίας 2014/47/ΕΕ.
   2.   Το σύστημα ΟΕ πληροί τις τεχνικές προδιαγραφές που προβλέπονται στο παράρτημα I, στο παράρτημα III σημεία 1 και 2 και στα παραρτήματα V, VI και VII του εκτελεστικού κανονισμού (ΕΕ) 2016/480, καθώς και στο παράρτημα του παρόντος κανονισμού.
   Άρθρο 4
   Κοινοποίηση
   1.   Ο σύνδεσμος του κράτους μέλους που πραγματοποίησε τον οδικό τεχνικό έλεγχο κοινοποιεί χωρίς καθυστέρηση τα αποτελέσματα του ελέγχου στο κράτος μέλος ταξινόμησης.
   2.   Το κράτος μέλος που διεξήγαγε τον οδικό τεχνικό έλεγχο αποστέλλει κοινοποίηση στο κράτος μέλος ταξινόμησης μέσω του συστήματος ΟΕ, σύμφωνα με τις διαδικασίες και τις τεχνικές απαιτήσεις που καθορίζονται στο παράρτημα.
   Άρθρο 5
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 30 Ιουνίου 2020.
   Ωστόσο το άρθρο 4 παράγραφος 1 εφαρμόζεται από τις 20 Μαΐου 2018.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Νοεμβρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 127 της 29.4.2014, σ. 134.
   
      (2)  Κανονισμός (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη θέσπιση κοινών κανόνων όσον αφορά τους όρους που πρέπει να πληρούνται για την άσκηση του επαγγέλματος του οδικού μεταφορέα και για την κατάργηση της οδηγίας 96/26/ΕΚ του Συμβουλίου (ΕΕ L 300 της 14.11.2009, σ. 51).
   
      (3)  Κανονισμός (ΕΕ) αριθ. 1213/2010 της Επιτροπής, της 16ης Δεκεμβρίου 2010, για τη θέσπιση κοινών κανόνων όσον αφορά τη διασύνδεση των εθνικών ηλεκτρονικών μητρώων των επιχειρήσεων οδικών μεταφορών (ΕΕ L 335 της 18.12.2010, σ. 21).
   
      (4)  Εκτελεστικός κανονισμός (ΕΕ) 2016/480 της Επιτροπής, της 1ης Απριλίου 2016, για τη θέσπιση κοινών κανόνων όσον αφορά τη διασύνδεση των εθνικών ηλεκτρονικών μητρώων των επιχειρήσεων οδικών μεταφορών και για την κατάργηση του κανονισμού (ΕΕ) αριθ. 1213/2010 της Επιτροπής (ΕΕ L 87 της 2.4.2016, σ. 4).
   
      (5)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).
   
      (6)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).
   
      (7)  Οδηγία 2014/45/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για τον περιοδικό τεχνικό έλεγχο των μηχανοκίνητων οχημάτων και των ρυμουλκουμένων τους και για την κατάργηση της οδηγίας 2009/40/ΕΚ (ΕΕ L 127 της 29.4.2014, σ. 51).
   
      ΠΑΡΑΡΤΗΜΑ
      
         Ελάχιστες απαιτήσεις για το περιεχόμενο των μηνυμάτων XML
      
      1.   Επικεφαλίδα
      
      Το σύνολο των μηνυμάτων XML που ανταλλάσσονται με το σύστημα έχουν την ίδια επικεφαλίδα για να ταυτοποιούνται ο αποστολέας, ο αποδέκτης, η ημερομηνία και η ώρα αποστολής και ορισμένα τεχνικά στοιχεία.
      
                  Κοινή επικεφαλίδα
               
               
                  Υποχρεωτική
               
            
                  Version (Έκδοση)
               
               
                  Η επίσημη έκδοση των προδιαγραφών XML καθορίζεται από τον χώρο ονομάτων που ορίζεται στο αρχείο της διάταξης XSD του μηνύματος, καθώς και στο χαρακτηριστικό version του στοιχείου της επικεφαλίδας όλων των μηνυμάτων XML. Ο αριθμός έκδοσης («n.m») ορίζεται ως σταθερή τιμή σε κάθε έκδοση του XSD.
               
               
                  Ναι
               
            
                  Test Identifier (Δοκιμαστικός αναγνωριστικός κωδικός)
               
               
                  Προαιρετικό αναγνωριστικό για δοκιμαστικούς ελέγχους. Ο αποστολέας του δοκιμαστικού ελέγχου συμπληρώνει το αναγνωριστικό και όλοι οι συμμετέχοντες στη ροή εργασίας διαβιβάζουν/επιστρέφουν το ίδιο αναγνωριστικό. Σε περιβάλλον παραγωγής αυτό το αναγνωριστικό δεν λαμβάνεται υπόψη και, εάν παρέχεται, δεν χρησιμοποιείται.
               
               
                  Όχι
               
            
                  Technical Identifier (Τεχνικός αναγνωριστικός κωδικός)
               
               
                  Διεθνής μοναδικός αναγνωριστικός κωδικός που ταυτοποιεί κάθε μεμονωμένο μήνυμα. Ο αποστολέας δημιουργεί διεθνή μοναδικό αναγνωριστικό κωδικό και συμπληρώνει το εν λόγω χαρακτηριστικό. Τα δεδομένα αυτά δεν χρησιμοποιούνται σε επαγγελματικό επίπεδο.
               
               
                  Ναι
               
            
                  Workflow Identifier (Αναγνωριστικός κωδικός ροής εργασίας)
               
               
                  Ο αναγνωριστικός κωδικός ροής εργασίας είναι διεθνής μοναδικός αναγνωριστικός κωδικός και δημιουργείται από το κράτος μέλος που υποβάλλει το αίτημα. Στη συνέχεια ο εν λόγω αναγνωριστικός χρησιμοποιείται σε όλα τα μηνύματα για τη συσχέτιση της ροής εργασίας.
               
               
                  Ναι
               
            
                  Sent At (Εστάλη στις)
               
               
                  Η ημερομηνία και η ώρα, σε μορφότυπο συντονισμένης παγκόσμιας ώρας (UTC), κατά την οποία εστάλη το μήνυμα.
               
               
                  Ναι
               
            
                  Timeout (Χρόνος λήξης)
               
               
                  Προαιρετικό χαρακτηριστικό ημερομηνίας και ώρας (σε μορφότυπο UTC). Η τιμή αυτή καθορίζεται μόνο από τον κόμβο για αιτήματα που έχουν διαβιβαστεί. Κατ' αυτόν τον τρόπο το κράτος μέλος που αποστέλλει την απάντηση ενημερώνεται σχετικά με τον χρόνο λήξης του αιτήματος. Είναι δε προαιρετική, ώστε να είναι δυνατή η χρήση του ίδιου ορισμού επικεφαλίδας σε όλους τους τύπους μηνυμάτων, ανεξαρτήτως εάν απαιτείται το χαρακτηριστικό «χρόνος λήξης».
                  ΔΕΝ ΧΡΗΣΙΜΟΠΟΙΕΙΤΑΙ, επειδή μόνο διαβιβάζονται κοινοποιήσεις, χωρίς να αναμένεται απάντηση.
               
               
                  Όχι
               
            
                  From (Από)
               
               
                  Ο κωδικός ISO 3166-1 Alpha 2 του κράτους μέλους που αποστέλλει το μήνυμα ή «EU» (το «EU» χρησιμοποιείται κατά την αποστολή των μηνυμάτων σφάλματος από τον κόμβο).
               
               
                  Ναι
               
            
                  Προς
               
               
                  Ο κωδικός ISO 3166-1 Alpha 2 του κράτους μέλους στο οποίο διαβιβάζεται το μήνυμα ή «EU» (το «EU» χρησιμοποιείται κατά την αποστολή των μηνυμάτων σφάλματος προς τον κόμβο).
               
               
                  Ναι
               
            2.   Διεξοδικότερη έκθεση
      
      Για την κοινοποίηση του αποτελέσματος διεξοδικότερου οδικού τεχνικού ελέγχου, το μήνυμα ΟΕ και το μήνυμα βεβαίωσης παραλαβής που αποστέλλεται αυτόματα έχουν ως εξής.
      Για να διευκολύνεται η κοινοποίηση, στο μήνυμα ΟΕ περιλαμβάνονται ως προαιρετικό περιεχόμενο ο κατάλογος σημείων ελέγχου που καθορίζεται στο παράρτημα IV, οι λόγοι αστοχίας και η αξιολόγηση των αστοχιών που καθορίζονται στο παράρτημα II της οδηγίας 2014/47/ΕΕ.
      Το μήνυμα ΟΕ αποστέλλεται πάντοτε από το κράτος μέλος που διεξήγαγε τον οδικό τεχνικό έλεγχο στο κράτος μέλος ταξινόμησης. Η παραλαβή μηνύματος ΟΕ δεν απορρίπτεται.
      Το μήνυμα βεβαίωσης παραλαβής χρησιμεύει ως βεβαίωση λήψης του μηνύματος κοινοποίησης.
      
                  Αίτημα κοινοποίησης ΟΕ
               
               
                  Υποχρεωτικό
               
            
                  Business Case Identifier (Αναγνωριστικό επιχειρηματικού φακέλου)
               
               
                  Αύξων αριθμός ή αριθμός αναφοράς που ταυτοποιεί κάθε μεμονωμένο φάκελο.
                  Το αναγνωριστικό του φακέλου θα μπορούσε να χρησιμεύσει για τη διατήρηση συνδέσμου όταν χρησιμοποιούνται περισσότερα του ενός μηνύματα για τη διεκπεραίωση του ίδιου φακέλου, λόγου χάριν όταν αποστέλλεται μια αρχική κοινοποίηση και αργότερα μια διεξοδικότερη και αμφότερες αφορούν τον ίδιο φάκελο.
                  (Κείμενο)
               
               
                  Ναι
               
            
                  Αποστέλλουσα αρχή
               
               
                  Η αρμόδια αρχή που εκδίδει το μήνυμα ΟΕ.
                  (Κείμενο)
               
               
                  Ναι
               
            
                  
                     Στοιχεία ΟΕ
                  
               
               
                  
                     Ναι
                  
               
            
                  Αναγνωριστικό του ΟΕ
               
               
                  Το μοναδικό αναγνωριστικό του ΟΕ στο κράτος μέλος ελέγχου.
                  Διευκολύνει την επικοινωνία και επιτρέπει στο κράτος μέλος ταξινόμησης να ζητήσει λεπτομερέστερα στοιχεία από το κράτος μέλος ελέγχου, το οποίο μπορεί να τα χρησιμοποιήσει προς αναζήτηση στη βάση δεδομένων του.
                  (Κείμενο)
               
               
                  Όχι
               
            
                  Τόπος
               
               
                  Ο τόπος διεξαγωγής του ΟΕ. Ενδεχομένως ακριβείς συντεταγμένες, δήμος, πόλη κ.λπ.
                  (Κείμενο)
               
               
                  Ναι
               
            
                  Ημερομηνία/Ώρα
               
               
                  Η ημερομηνία του ΟΕ με τον μορφότυπο του προτύπου ISO 8601 (YYYY-MM-DDThh:mm:ssZ)
               
               
                  Ναι
               
            
                  Inspector (Ελεγκτής)
               
               
                  Το ονοματεπώνυμο του υπαλλήλου, του ελεγκτή ή της αρχής που διεξήγαγε τον ΟΕ.
                  (Κείμενο)
               
               
                  Ναι
               
            
                  
                     Στοιχεία του οχήματος
                  
               
               
                  
                     Ναι
                  
               
            
                  Κατηγορία
               
               
                  Κατηγορία του οχήματος:
                  
                              —
                           
                           
                              N2 (3,5 έως 12 t)
                           
                        
                              —
                           
                           
                              N3 (άνω των 12 t)
                           
                        
                              —
                           
                           
                              O3 (3,5 έως 12 t)
                           
                        
                              —
                           
                           
                              O4 (άνω των 10 t)
                           
                        
                              —
                           
                           
                              M2 (> 9 θέσεις και έως 5 t)
                           
                        
                              —
                           
                           
                              M3 (> 9 θέσεις και άνω των 5 t)
                           
                        
                              —
                           
                           
                              Τ5
                           
                        
                              —
                           
                           
                              T1b,
                           
                        
                              —
                           
                           
                              T2b,
                           
                        
                              —
                           
                           
                              T3b,
                           
                        
                              —
                           
                           
                              T4.1b,
                           
                        
                              —
                           
                           
                              T4.2b
                           
                        
                              —
                           
                           
                              T4.3b
                           
                        
                              —
                           
                           
                              Άλλη κατηγορία οχήματος
                           
                        (Κατάλογος επιλογής, επιλέγεται μόνον μία κατηγορία)
               
               
                  Ναι
               
            
                  Άλλη κατηγορία
               
               
                  Προσδιορίστε την άλλη κατηγορία:
                  
                              —
                           
                           
                              M1, N1, O1, O2, T1a, T2a, T3a, T4a, T4.1a, T4.2a, T4.3a, C, R1a, R1a, R2b, R2b, R3a, R3b, R4a, R4b, S1a, S1b, S2a, S2b, L1e, L2e, L3e, L4e, L5e, L6e, L7e
                           
                        (Κατάλογος επιλογής, επιλέγεται μόνο μία κατηγορία, μόνον εάν επιλεγεί «Άλλη» αλλά δεν είναι υποχρεωτικό)
               
               
                  Όχι
               
            
                  Ταξινόμηση
               
               
                  Αριθμός ταξινόμησης του οχήματος
                  (Κείμενο)
               
               
                  Ναι
               
            
                  Αναγνωριστικός αριθμός του οχήματος (VIN)
               
               
                  Αναγνωριστικός αριθμός του οχήματος.
                  (Κείμενο)
               
               
                  Ναι
               
            
                  Μετρητής χιλιομετρικών αποστάσεων (κοντέρ)
               
               
                  Ένδειξη του μετρητή χιλιομετρικών αποστάσεων (κοντέρ) του οχήματος κατά τον ΟΕ.
                  ΠΡΟΣΟΧΗ: Εάν υπάρχει εγκατεστημένος μετρητής χιλιομετρικών αποστάσεων, το παρόν πεδίο πρέπει να συμπληρωθεί, αλλιώς σημειώνεται «0».
                  (Αριθμός)
               
               
                  Ναι
               
            
                  
                     Επιχείρηση μεταφορών / Στοιχεία του κατόχου
                  
               
               
                  
                     Ναι (ο ένας από τους δύο πρέπει να σημειωθεί ως επιχείρηση ή ως κάτοχος)
                  
               
            
                   
               
               
                  
                     Transport Undertaking (Επιχείρηση μεταφορών)
                  
               
               
                  
                     Ναι (μόνον εάν πρόκειται για επιχείρηση)
                  
               
            
                  Επωνυμία της επιχείρησης μεταφορών
               
               
                  Επωνυμία της επιχείρησης μεταφορών.
                  (Κείμενο)
               
               
                  Ναι
               
            
                  Διεύθυνση της επιχείρησης
               
               
                  Διεύθυνση της επιχείρησης μεταφορών (διεύθυνση, ταχυδρομικός κώδικας, πόλη, χώρα).
                  (Κείμενο)
               
               
                  Ναι
               
            
                  Κοινοτική άδεια της επιχείρησης
               
               
                  Αριθμός της κοινοτικής άδειας [σύμφωνα με τους κανονισμούς (ΕΚ) αριθ. 1072/2009 και (ΕΚ) αριθ. 1073/2009]
                  ΠΡΟΣΟΧΗ: Εάν είναι γνωστός ο αριθμός της κοινοτικής άδειας, πρέπει να σημειωθεί.
                  (Κείμενο)
               
               
                  Ναι
               
            
                   
               
               
                  
                     Κάτοχος (εάν δεν πρόκειται για επιχείρηση)
                  
               
               
                  
                     Ναι (μόνον εάν πρόκειται για κάτοχο)
                  
               
            
                   
               
               
                  
                     Εταιρεία
                  
               
               
                  
                     Ναι (μόνον εάν ο κάτοχος είναι εταιρεία)
                  
               
            
                  Επωνυμία
               
               
                  Επωνυμία της εταιρείας μεταφορών.
                  (Κείμενο)
               
               
                  Ναι
               
            
                  Διεύθυνση
               
               
                  Διεύθυνση του κατόχου της εταιρείας (διεύθυνση, ταχυδρομικός κώδικας, πόλη, χώρα).
                  (Κείμενο)
               
               
                  Ναι
               
            
                  
                     Φυσικό πρόσωπο
                  
               
               
                  
                     Ναι (μόνον εάν ο κάτοχος είναι φυσικό πρόσωπο)
                  
               
            
                  Family Name (Επώνυμο)
               
               
                  Επώνυμο του κατόχου.
                  (Κείμενο)
               
               
                  Ναι
               
            
                  First Name (Όνομα)
               
               
                  Όνομα(-τα) του κατόχου.
                  (Κείμενο)
               
               
                  Ναι
               
            
                  Διεύθυνση
               
               
                  Διεύθυνση του κατόχου (διεύθυνση, ταχυδρομικός κώδικας, πόλη, χώρα).
                  (Κείμενο)
               
               
                  Ναι
               
            
                  Πιστοποιητικό ταξινόμησης
               
               
                  Αριθμός του «πιστοποιητικού ταξινόμησης».
               
               
                  Όχι
               
            
                  
                     Στοιχεία του οδηγού
                  
               
               
                  
                     Ναι
                  
               
            
                  Family Name (Επώνυμο)
               
               
                  Επώνυμο του οδηγού.
                  (Κείμενο)
               
               
                  Ναι
               
            
                  First Name (Όνομα)
               
               
                  Όνομα(-τα) του οδηγού.
                  (Κείμενο)
               
               
                  Ναι
               
            
                  Άδεια οδήγησης
               
               
                  Αριθμός της άδειας οδήγησης του οδηγού. Εάν είναι δυνατόν, για ευκολότερη ταυτοποίηση.
                  (Κείμενο)
               
               
                  Όχι
               
            
                  Driving Licence country (Χώρα της άδειας οδήγησης)
               
               
                  Η χώρα στην οποία εκδόθηκε η άδεια οδήγησης σε διγράμματο κωδικό ISO 3166-1 άλφα 2.
               
               
                  Όχι
               
            
                  
                     Σημείο ελέγχου
                  
                  
                     (το τμήμα αυτό επαναλαμβάνεται για κάθε σημείο ελέγχου· υποχρεωτικό για μήνυμα ΟΕ και κατόπιν σημειώνεται τουλάχιστον ένα σημείο που ελέγχθηκε)
                  
               
               
                  
                     Ναι
                  
               
            
                  Σημείο
               
               
                  Τα σημεία που καθορίζονται στον κατάλογο του παραρτήματος IV της οδηγίας 2014/47/ΕΕ.
                  Εάν επιλεγεί ένα σημείο, αυτό σημαίνει ότι έχει ελεγχθεί.
                  Κατάλογος σημείων:
                  
                              0)
                           
                           
                              Ταυτοποίηση
                           
                        
                              1)
                           
                           
                              Σύστημα πέδησης
                           
                        
                              2)
                           
                           
                              Σύστημα διεύθυνσης
                           
                        
                              3)
                           
                           
                              Ορατότητα
                           
                        
                              4)
                           
                           
                              Διατάξεις φωτισμού και ηλεκτρικό σύστημα
                           
                        
                              5)
                           
                           
                              Άξονες, τροχοί, ελαστικά επίσωτρα, ανάρτηση
                           
                        
                              6)
                           
                           
                              Πλαίσιο και εξαρτήματα πλαισίου
                           
                        
                              7)
                           
                           
                              Λοιπός εξοπλισμός, συμπεριλαμβανομένου του ταχογράφου και της διάταξης περιορισμού της ταχύτητας
                           
                        
                              8)
                           
                           
                              Οχλήσεις, συμπεριλαμβανομένων των εκπομπών και της διαρροής καυσίμου και/ή ελαίου
                           
                        
                              9)
                           
                           
                              Συμπληρωματικοί έλεγχοι για οχήματα των κατηγοριών Μ2 και Μ3
                           
                        
                              10)
                           
                           
                              Ασφαλής στοιβασία φορτίου
                           
                        (Κατάλογος επιλογής, επιλέγεται μόνον ένα σημείο)
               
               
                  Ναι
               
            
                  Πληροί τις απαιτήσεις;
               
               
                  Για κάθε σημείο που ελέγχθηκε το αποτέλεσμα του ελέγχου (Πληροί τις απαιτήσεις / Δεν πληροί τις απαιτήσεις): αληθές εάν «Δεν πληροί τις απαιτήσεις».
                  (Αληθές/Ψευδές)
               
               
                  Ναι
               
            
                   
               
               
                  
                     Λεπτομέρειες του σημείου ελέγχου
                  
                  
                     (εάν το αποτέλεσμα είναι «Δεν πληροί τις απαιτήσεις», για κάθε σημείο που ελέγχθηκε η ενότητα αυτή επαναλαμβάνεται για κάθε διαπιστωθείσα αστοχία)
                  
               
               
                  
                     Όχι (μόνον εάν το αποτέλεσμα είναι «Δεν πληροί τις απαιτήσεις», αλλά δεν είναι υποχρεωτική η αναφορά περισσότερων λεπτομερειών)
                  
               
            
                  Αίτια αστοχίας
               
               
                  Για κάθε σημείο που ελέγχθηκε = «Δεν πληροί τις απαιτήσεις», οι λεπτομέρειες της αστοχίας όπως καθορίζονται στο παράρτημα II της οδηγίας 2014/47/ΕΕ.
                  Κατάλογος σημείων:
                  
                              —
                           
                           
                              
                                 0.1.α ΤΑΥΤΟΠΟΙΗΣΗ ΤΟΥ ΟΧΗΜΑΤΟΣ > Πινακίδες αριθμού κυκλοφορίας (εάν είναι αναγκαίο βάσει των απαιτήσεων) > Αριθμός(-οί) πινακίδας(-ων) λείπει(-ουν) ή τόσο επισφαλώς στερεωμένη(-ες) που είναι πιθανόν να πέσει(-ουν).
                           
                        
                              —
                           
                           
                              
                                 1.1.1.α ΣΥΣΤΗΜΑ ΠΕΔΗΣΗΣ > Μηχανική κατάσταση και λειτουργία > Στρεφόμενος άξονας ποδο/χειροπλήκτρου κύριου συστήματος πέδησης > Στρεφόμενος άξονας υπερβολικά σφικτός.
                           
                        
                              —
                           
                           
                              
                                 6.2.5.α.1 ΠΛΑΙΣΙΟ ΚΑΙ ΕΞΑΡΤΗΜΑΤΑ ΠΛΑΙΣΙΟΥ > Θάλαμος (καμπίνα) και αμάξωμα > Κάθισμα οδηγού > Κάθισμα ελαττωματικής δομής.
                           
                        
                              —
                           
                           
                              κ.λπ.
                           
                        (Κατάλογος επιλογής, επιλέγεται μόνον ένα σημείο, εάν υπάρχουν περισσότερες από μία αστοχίες η εν λόγω υποενότητα επαναλαμβάνεται για κάθε σημείο)
                  
                     Η αξιολόγηση της αστοχίας δεν αναφέρεται, είναι γνωστή σύμφωνα με το παράρτημα II της οδηγίας 2014/47/ΕΕ.
                  
                  
                     ΠΡΟΣΟΧΗ: Στο παράρτημα II ορισμένες αιτίες αστοχίας δεν είναι αριθμημένες, δηλαδή η 6.2.5.α έχει δύο επιλογές, οπότε στο σύστημα για να αναγνωρίζονται αριθμούνται 1 και 2.
                  
               
               
                  Ναι
               
            
                  Διορθώθηκε;
               
               
                  Η αστοχία διορθώθηκε στο κράτος μέλος ελέγχου; «True» (Αληθές) = Ναι
                  (Αληθές/Ψευδές)
               
               
                  Όχι
               
            
                  
                     Αποτέλεσμα του ελέγχου
                  
               
               
                  
                     Ναι
                  
               
            
                  Αποτέλεσμα του ελέγχου
               
               
                  Το αποτέλεσμα του ΟΕ (Πληροί τις απαιτήσεις / Δεν πληροί τις απαιτήσεις): αληθές εάν πληροί τις απαιτήσεις
                  (Αληθές/Ψευδές)
               
               
                  Ναι
               
            
                  Απαγόρευση ή περιορισμός
               
               
                  Απαγόρευση ή περιορισμός χρήσης του οχήματος, το οποίο παρουσιάζει επικίνδυνες αστοχίες.
                  (Αληθές/Ψευδές)
               
               
                  Ναι
               
            
                  Απαιτείται περιοδικός τεχνικός έλεγχος (ΠΤΕ);
               
               
                  Ζητά το κράτος μέλος του ελέγχου τη διενέργεια περιοδικού τεχνικού ελέγχου από το κράτος μέλος ταξινόμησης; «True» (Αληθές) = Ναι
                  (Αληθές/Ψευδές)
               
               
                  Ναι
               
            
         
      
                  Βεβαίωση παραλαβής κοινοποίησης ΟΕ
                  (αποστέλλεται αυτόματα)
               
               
                  Υποχρεωτικό
               
            
                  Status Code (Κωδικός καθεστώτος)
               
               
                  Ο κωδικός καθεστώτος της βεβαίωσης παραλαβής.
                  (Κατάλογος επιλογής, επιλέγεται μόνον ένα σημείο)
               
               
                  Ναι
               
            
                  Status Message (Μήνυμα καθεστώτος)
               
               
                  Τυχόν πρόσθετα σχόλια για τον κωδικό καθεστώτος.
                  (Κείμενο)
               
               
                  Όχι